《器沈生》
元代·张玉孃

仙郎久未归，一归笑春风。
中涂成永绝，翠袖染啼红。
怅恨生死异，梦魂还再逢。
宝镜照秋水，明此一寸衷。
素情无所著，怨逐双飞鸿。

作者简介：松阳人，字若琼。号一贞居士。宋提举官张懋女。生有殊色，敏惠绝伦。嫁沈佺，未婚而佺卒。玉娘郁郁不乐，得疾卒，年二十八。文章酝藉，诗词尤得风人之体，时以班大家比之。有《兰雪集》。